Furaha Kenya ipikipiga hatua kimia cha ufuo

Furaha Kenya ikipiga hatua kimia cha ufuo 
Kocha Sammy Mulinge alikuwa mwingi wa furaha baada ya timu ya voliboli ya ufukweni ya wanaume ya Kenya kujinasua kutoka hatari ya kuaga kasi ya kufika Olimpiki 2020 baada ya kuchabanga wenyeji Uganda kwa seti 2-0 mjini Entebbe, wikendi. 

Kenya iliingia mechi hii na ulazima wa kuishinda baada ya kupoteza dhidi ya Tanzania kwa seti 2-1. Vijana wa Mulinge walikuwa wamefungua kampeni yao katika mashindano hayo ya ukanda wa tano kwa kupepeta Sudan 2-1. 

Licha ya Kenya ya kujikatia tiketi pamoja na Tanzania, Mulinge alikiri kuwa lazima timu yake iimarishe idara tatu kabla ya raundi ijayo. Tunahitaji kuwa wepesi uwanjani, kuimarisha ulinzi wetu na pia mawasiliano pamoja na kujiweka vyema kiakili kabla ya raundi ijayo. Tunafurahia kuwa tumetimiza lengo la kuweka matumaini yetu hai. Tunahitaji kufanya mazoezi zaidi ya kuimarisha ujuzi wetu. Tulikuwa na muda mchache wa kujiandaa kwa mashindano ya Afrika Mashariki, lakini sasa tuna muda mzuri na ninaanini tutarekebisha makosa yetu, alisema Mulinge.